Roberta Lynn Bondar

Bondar ricevis multajn honorojn, inkluzive nomumiĝinta kunulo de la Ordenoj de Kanado kaj Ontario, ricevinta la kosmo-medalon de la Usona agentejo NASA kaj ankaŭ pli ol 28 honorajn diplomojn, membriĝinta en la Kanada Medicina Famhalo kaj la Famhalo de la Internacia Forumo de Virinoj, kaj ankaŭ ricevis stelon ĉe la Kanada Famtrotuaro."Biography". Publika Librejo de Sault Ste. Marie. Elarĥivigita de la originalo la 28'an de Septembro 2011.

 Frua vivo kaj edukado 
Bondar naskiĝis en Su-Sankta-Mario, Ontario, la 4'an de Decembro 1945."Biografio de Roberta Bondar". Kanada Agentejo pri Kosmo. Ŝia patro laboris por la urba Komisio pri Publikaj Servoj kaj havas ukrainan devenon. Ŝia patrino havas anglan devenon."Roberta Bondar - Biografio". www.cityssm.on.ca Elarĥivigita de la originalo 2020-05-31.

Pasio por la sciencoj vekiĝis en Bondar kiam ŝi estis infano. Ŝia patro konstruis laborejon en la kelo kie ŝi ofte eksperimentis. Bondar revis fariĝi kosmonaŭto.Gibson, Karen (2014-02-01). Women in Space: 23 Stories of First Flights, Scientific MIssions, and Gravity-Breaking Adventures. Chicago Review Press. ISBN 978-1-61374-847-3

Pro tio ke ŝi fervoris pruvi la kapablon negrave la genro, Bondar ricevis ampleksan edukadon."Gale In Context: Biography - Document - Roberta L. Bondar". go.gale.com. Alirita en 2020-03-06 Bondar diplomiĝis de la mezlernejo S-ro Jakobo Dun (Sir James Dunn) en Su-Sankta-Mario, Ontario. En 1968 ŝi bakalaŭriĝis en zoologio kaj agrikulturo ĉe la Universitato de Gelfo, en 1971 magistriĝis en eksperimenta patologio ĉe la Universitato de Okcidenta Ontario, en 1974 doktoriĝis en neŭrologio ĉe la Universitato de Toronto, kaj en 1977 doktoriĝis en medicino ĉe la Universitato McMaster. Antaŭ bakalaŭriĝi, Bondar kondukis esploron laborante kune kun la Kanada Fako pri Fiŝkaptejoj kaj Arbarkultivado.

 Kariero 
Kiel iu el la unuaj ses membroj de la Kanada Korpuso de Kosmonaŭtoj en 1983, Bondar komencis porkosmonaŭtan trejnadon en 1984, kaj en 1992 ŝi estis nomita ŝarĝestro por la unua Internacia Misio por Mikrogravita Laborejo (IML-1)."Who is Dr. Roberta Bondar?". ThoughtCo. Bondar partoprenis la flugon de la kosmoveturilo "Discovery" (Eltrovo) en misio STS-42, 22a-30a Januaro 1992, kiam ŝi kondukis pli ol 40 eksperimentojn.Becker, Joachim. "Astronaut Biography: Roberta Bondar". spacefacts.de. Ŝia laboro studante la efikojn de malfortgravitaj situacioj kontraŭ la homa korpo ebligis al NASA pretigi kosmonaŭtojn por longdaŭraj restadoj en la kosmostacio.

Post la kosmonaŭta kariero, Bondar estris internacian teamon de esploristoj ĉe NASA dum pli ol jardeko, ekzamenante datumojn akiritajn de kosmonaŭtoj partoprenantaj enkosmajn misiojn, kaj tiel pli bone ekkomprenis kiel la homa korpo resaniĝas post elmetiĝo en kosmon.R. Hughson kaj R. Bondar Autonomic nervous system function in space, in Handbook of Clinical Neurology (O. Appenzeller, ed.), Vol. 74 (30): 273‐305, 1999.

Bondar ankaŭ sekvis siajn interesojn pri fotografio kun granda intereso por naturaj medioj, kaj estis honorstudento en la fako de profesia fotado de la natura medio ĉe la Instituto Brooks (Bruks) en Santa-Barbaro, Kalifornio. Ŝi estas la aŭtoro de kvar libroj kiuj ĉefroligas ŝiajn fotojn de la Tero. Bondar ankaŭ estas diplomita piloto, paraŝutisto, kaj subakvadisto.

Aldone, Bondar konsilas al diversaj organizaĵoj ĉerpante el la propra sperto kiel kosmonaŭto, kuracisto, scienca esploristo, fotisto, verkisto. Bondar ankaŭ prezentis en la filmeto, "Destino en Kosmo." Bondar ankaŭ dufoje servis kiel rektoro de la Kanada universitato Trent."Dr. Roberta Bondar appointed Chancellor of Trent University" (Press release). Trent University. 31a de Januaro, 2003. Alirita la 17an de Aprilo 2011.

En 2009, Bondar anoncis la karitatan organizaĵon Roberta Bondar kiu edukas pri la natura medio."About The Foundation – The Roberta Bondar Foundation". therobertabondarfoundation.org.

 Referencoj 

Kategorio:Kosmonaŭtoj
Kategorio:Kanadanoj